РЕПУБЛИКА СРБИЈА

НАРОДНА СКУПШТИНА

Oдбор за административно-буџетска

и мандатно-имунитетска питања

21 Број:

7. фебруар 2023. године

Б е о г р а д

НАРОДНОЈ СКУПШТИНИ

На основу члана 199. и члана 65. став 2. алинеја прва Пословника Народне скупштине, Oдбор за администрaтивно-буџетска и мандатно-имунититетска питања, на 20. седници одржаној 7. фебруара 2023. године, размотрио је Решење Републичке изборне комисије о додели мандата народног посланика ради попуне упражњеног посланичког места у Народној скупштини 03 Број 013-246/23 од 6. фебруара 2023. године и о томе подноси следећи

И З В Е Ш Т А Ј

Одбор је констатовао да је престанком мандата народном посланику Јелисавети Вељковић, изабраној са Изборне листе ''АЛЕКСАНДАР ВУЧИЋ - ЗАЈЕДНО МОЖЕМО СВЕ'', oстало упражњено посланичко место у Народној скупштини, у складу са одредбом члана 131. Закона о избору народних посланика.

Када народном посланику мандат престане пре него што се потврде мандати за две трећине народних посланика из наредног сазива, мандат се додељује кандидату са изборне листе на начин утврђен у чл. 134. и 135. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Решење Републичке изборне комисије и Уверењe о избору народног посланика Ила Михајловског, изабраног са Изборне листе ''АЛЕКСАНДАР ВУЧИЋ - ЗАЈЕДНО МОЖЕМО СВЕ'', и утврдио да су подаци о избору народног посланика истоветни са подацима из Решења Републичке изборне комисије, чиме су се стекли услови за потврђивање мандата именованом народном посланику.

Одбор предлаже да Народна скупштина одмах по пријему овог извештаја, констатује потврђивање мандата новоизабраном народном посланику Илу Михајловском.

За известиоца Одбора на седници Народне скупштине одређен је Миленко Јованов, председник Одбора. ПРЕДСЕДНИК ОДБОРА

Миленко Јованов